Kaja/1935/03/15/Riigipööre õhutajale 6 kuud
1934. aasta maikuul korraldas eesti sotsialistliku tööliste partei Tallinna ühing koosoleku, millel laotati laiali lendlehti. Lendlehed oli koostanud Tallinna ühingu sekretär Ivan Rahanik. Neis kutsuti üles Eestis põhiseaduse alusel maksvat demokraatlikku riigikorda muutma marksistlise revolutsiooni teel.

Korraldati läbiotsimine sotsialistide Tallinna ühingu ruumes Pärnu maanteel 31. Leiti 73 lendlehte. Samaseid lendlehti oli Rahanik lasknud trükkida 400 ümber, neid siis isiklikult laiali laotanud.

Rahanik oli koostanud lendlehed Tallinna ühingu juhatuse otsuse põhjal. Lendleht oli mõeldud ringkirjana ja pidisaadetama ringkirjana liigetele kätte. Trükitud lendlehed tõi Rahanik 26. aprillil juhatuse koosolekule kaasa, kuid juhatus neid läbi ei vaadanud ega teksti ei kontrollinud.

Rahanik leiab kohtus, et trükitud lendlehed on meie põhiseadusega kooskõlas ega kutsu mingisugusele kuriteole. Seepärast ta end süüdi ei tunnista.

Ringkonnakohus mõistab Ivan Rahaniku kuueks kuuks vangimajja.

Kaja
1935